Държавен вестник, бр. 95, 2002 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  95
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ОКОЛНАТА СРЕДА И ВОДИТЕ
СПОРАЗУМЕНИЕ
за опазване на китоподобните бозайници в
Черно море, Средиземно море и съседната ак-
ватория на Атлантическия океан
(Ратифицирано със закон, приет от ХХХVIII
Народно събрание на 23 септември 1999 г.—ДВ,
бр. 87 от 1999 г. В сила от 1 юни 2001 г.)
Страните,
припомняйки си, че Конвенцията за опазване
на мигриращите видове диви животни от 1979 г.
насърчава международните действия в сътрудни-
чество за опазване на мигриращите видове;
припомняйки си също, че първата среща на
Конференцията на страните по конвенцията,
състояла се в Женева през септември 1991 г.,
настоятелно призова държавите в района да
сътрудничат с оглед сключването под егидата
на конвенцията на многостранно споразумение
за опазването на малките китоподобни от Сре-
диземно и Черно море;
разбирайки, че китоподобните представля-
ват неразделна част от морската екосистема,
която трябва да бъде опазена в полза на насто-
ящите и бъдещите поколения, както и че опаз-
ването им е обща грижа;
разбирайки значението на интегрирането на
действията за опазване на китоподобните с дей-
ностите, свързани с обществено-икономическо-
то развитие на страните, заинтересовани от това
споразумение, включително дейностите в море,
като риболова и свободното движение на съдове
в съответствие с международното право;
осъзнавайки, че природозащитният статус
на китоподобните може да бъде неблагоприят-
но повлиян от фактори като влошаване и обез-
покояване в техните местообитания, замърся-
ване, намаляване на хранителните ресурси, упот-
реба и изоставяне на съоръжения за масов ри-
болов и чрез умишлен и случаен улов;
убедени, че уязвимостта на китоподобните
към подобни заплахи дава основание за изпъл-
нение на конкретни мерки за опазване, където
такива все още не се изпълняват, от държавите
или от регионалните организации за икономи-
ческа интеграция, които упражняват суверенни
и/или властнически права над всяка част от
техния ареал, и от държавите, чиито плавател-
ни съдове участват извън националните грани-
ци на подвластната им територия в дейности,
които е възможно да засегнат опазването на
китоподобните;
наблягайки върху необходимостта от насър-
чаване и способстване на сътрудничеството
между държавите, регионалните организации
за икономическа интеграция, междуправител-
ствените организации и неправителствения сек-
тор за опазването на китоподобните в Черно
море, Средиземно море и водите, които свърз-
ват тези морета, и съседната акватория на Ат-
лантическия океан;
убедени, че сключването на многостранно
споразумение и изпълнението му чрез коор-
динирани, съгласувани действия ще доприне-
се значително за опазването на китоподобни-
те и техните местообитания по най-ефекти-
вен начин и ще има допълнителни ползи за
други видове, и
признавайки, че независимо от провежданите
в миналото или понастоящем научни изследва-
ния познанията за биологията, екологията и
популационната динамика на китоподобните са
недостатъчни и че е необходимо да развиват
сътрудничество за изследвания и мониторинг
на тези видове с цел пълното изпълнение на
мерки за опазване;
признавайки още, че ефективното изпълне-
ние на такова споразумение ще изисква оказ-
ване на съдействие в дух на солидарност на
някои от страните в района за изследвания,
обучение и за мониторинг на китоподобните и
техните местообитания, както и за създаване-
то и подобряването на научни и администра-
тивни институции;
разбирайки важността на други глобални
и регионални документи, които имат отноше-
ние към опазването на китоподобните, под-
писани от много страни, като Международна-
та конвенция за регламентиране на китолова,
1946; Конвенцията за опазване на Средизем-
но море от замърсяване, 1976 г., свързаните с
нея протоколи и Плана за действие за опазва-
нето на китоподобните в Средиземно море,
приет под нейната егида през 1991 г.; Конвен-
цията за опазването на европейската дива
природа и естествените местообитания,
1979 г.; Конвенцията на Обединените нации
по морското право, 1982 г.; Конвенцията за
биологичното разнообразие, 1992 г.; Конвен-
цията за опазване на Черно море от замърся-
ване, 1992 г., и Глобалния план за действие за
опазването, управлението и използването на
морските бозайници на Програмата за окол-
ната среда на Обединените нации, приета през
1984 г., както и инициативите на, между дру-
ги, Генералния съвет по риболова за Среди-
земноморието, Международната комисия за
научни изследвания на Средиземно море и
Международната комисия за опазване на ри-
бата тон в Атлантическия океан,
се споразумяха, както следва:
Член I
Обхват, определения и тълкуване
1. а) Географският обхват на това споразу-
мение, наричан “териториален обхват на спо-
разумението”, включва всички морски води на
Черно море и Средиземно море и техните зали-